Свята-Георгіеўская царква (Старое Высокае)

Свя́та-Гео́ргіеўская царква́ — праваслаўны храм у вёсцы Старое Высокае Шклоўскага раёна Магілёўскай вобласці. Размяшчаецца на паўднёвай ускраіне вёскі. Гісторыя Пабудавана ў 1903 годзе з цэглы. Архітэктура Помнік архітэктуры псеўдарускага стылю. Крыжова-купальны храм з паўкруглай апсідай, да якой далучаны сегментныя рызніцы. Выцягнуты па папярочнай восі прытвор завершаны нізкім шатровым чацверыком. Сяродкрыжжа завершана васьмігранным барабанам, накрытым пакатым шатровым дахам. Фасады расчлянёны арачнымі дзвярнымі і аконнымі праёмамі. Аформленыя парталамі бакавыя ўваходы размешчаны пад вуглом да планіровачнай восі будынка. У крапоўцы атынкаваных фасадаў выкарыстаны прафіляваныя нішы, сандрыкі, дэнтыкулы, дынькі, броўкі, шырыначныя лапаткі і аркатурныя фрызы. Літаратура Збор помнікаў гісторыі і культуры Беларусі / АН БССР. Ін-т мастацтвазнаўства, этнаграфіі і фальклору; Рэд. кал.: С. В. Марцэлеў (гал. рэд.) і інш. — Мн.: БелСЭ, 1986. — Магілёўская вобласць. — 408 с., іл. — С. 390 Праваслаўныя храмы Беларусі: энцыклапедычны даведнік / А. М. Кулагін; [рэдакцыйны савет: Г. П. Пашкоў, Л. В. Календа]. — Мінск: Беларуская Энцыклапедыя, 2007. — 653 с. 2000 экз. ISBN 978-985-11-0389-4 Спасылкі На Вікісховішчы ёсць медыяфайлы па тэме Свята-Георгіеўская царква (Старое Высокае) Свята-Георгіеўская царква (Старое Высокае) на сайце Праваслаўная архітэктура Беларусі (бел.) Свята-Георгіеўская царква (Старое Высокае) на сайце Radzima.org Свята-Георгіеўская царква (Старое Высокае) на сайце Глобус Беларусі (руск.) Свята-Георгіеўская царква (Старое Высокае) на сайце «Архіварта»